MKATABA WA UPANGAJI

Mkataba huu umefanyika Leo tarehe …………..mwezi………..............….2010.

KATI YA

KANISA KATOLIKI KIGANGO/ PAROKIA YA KONGOWE S.L.P…….. DAR ES SALAAM (ambao katika mkataba huu watajulikana kama “wapangishaji”) kwa upande mmoja.

NA

........................................ wa S.L.P................................DAR Es SALAAM, (ambaye katika mkataba huu atajulikana kama “mpangaji”) kwa upande wa pili.

Kwa kuwa Wapangishaji ni wamikiki wa eneo la kanisa katika Kigango/ Parokia ya Kongowe, Dar es Salaam na wanataka kujenga fremu ya duka kwa ajili ya kupangisha, ili kuongeza vyanzo vya mapato katika Kigango/ Parokia na kuchochea maendeleo.
Kwa kuwa fedha za kujengea fremu hiyo ya duka zimetolewa na mpangaji.
Na Kwa kuwa mpangaji katika mkataba huu ametoa fedha za ujenzi wa fremu hiyo ya duka ili baadaye aje kupanga katika  fremu hiyo: 

BASI MKATABA HUU UNASHUHUDIA MAKUBALIANO YAFUATAYO

          1. Fedha za Ujenzi
(a) Kwamba, mpangaji ametoa kiasi cha shilingi milioni mbili tu (Shs. 2,000,000) kwa ajili ya ujenzi wa fremu ya duka.
    .
(b) Kwamba fremu hiyo ya duka itajengwa katika eneo la Parokia/ Kigango cha Kongowe na itabakia kuwa Mali ya Parokia/ Kigango cha Kongowe.
(c) Kwamba fedha alizotoa mpangaji kwa ajili ya ujenzi wa fremu hiyo ya duka zitakatwa katika kodi ya fremu ya kila mwezi. Kama   inavyoelezwa katika mkataba huu.

(d) Kwamba pesa hizi zilizotolewa na mpangaji kwa ajili ya ujenzi wa fremu ya duka zitalipwa kwa makato katika kodi ya fremu tu, na mpangaji haruhusiwi kudai malipo ya pesa hiyo kwa njia nyingine yeyote ile.

         2. Upangaji na Kodi 
(a) Kwamba mpangaji atapanga katika fremu ya duka No. .............iliyopo eneo la Parokia / Kigango cha Kongowe, wilaya ya Temeke, Dar es Salaam.
(b) Kwamba kodi ya pango ya fremu hiyo ni shilingi elfu Hamsini tu.
     (Shs 50, 000/=).kwa kila mwezi.
(c) Kwamba kodi hii ya kiwango cha shilingi elfu hamsini tu (Shs.50, 000/=) itadumu kuanzia tarehe ya mkataba huu mpaka yatakapomalizika makato ya pesa ya ujenzi aliyotoa mpangaji,yaani shilingi milioni mbili tu.(Shs 2,000,000:=) Muda huo ukiisha kodi hii  inaweza kubadilishwa  kwa makubaliano ya pande zote mbili kulingana na hali  ya soko na uchumi kwa wakati huo.
(d) Kwamba mpangaji atalipa asilimia 40% ya kodi kwa pesa taslimu kila mwezi yaani shilling elfu ishirini tu (20,000) na asilimia 60% ya kodi. yaani shillingi elfu thelathini tu, (30,000) itakatwa kutoka katika pesa alizotoa mpangaji kwa ajili ya ujenzi kama ilivyoainishwa katika kipengele 1 (a) cha mkataba huu.
(e) Kwamba makato ya pesa ujenzi kama yalivyoelezwa katika kipengele (d) hapo juu yatamalizika kwa muda wa miaka 5 na miezi sita kuanzia tarehe ya kuanza mkataba huu.

(f) Kwamba endapo mpangaji hatalipa asilimia 40% ya kodi kwa pesa taslim kama ilivyoainishwa katika kipengele cha (d) hapo juu basi wapangishaji watakata pesa yote ya kodi toka kwenye pesa ya ujenzi aliyotoa mpangaji mpaka itakapomalizika. hali hii ikitokea muda wa kumaliza makato ya pesa ya ujenzi utapungua.

3. Kukatisha/Kusitisha mkataba

  (a) Kwamba Mpangaji anaweza kukatisha mkataba huu na kurudisha 
       fremu ya duka kwa wapangishaji, endapo ataamua kufanya hivyo 
       kabla ya  Kumalizika   kwa makato ya pesa ya ujenzi aliyotoa 
       kulingana na kipengele cha 1(d) 2(d) cha mkataba huu, basi 
       hataruhusiwa kudai malipo ya pesa hiyo kwa njia nyingine 
        yeyote ile.
(b)   Kwamba wapangishaji hawaruhusiwi kusitisha mkataba huu 
       kabla yakumalizika kwa makato ya pesa ya ujenzi aliyotoa mpangaji. 
       lakini endapo mpangaji atakiuka au kuvunja masharti ya mkataba 

       huu basi wapangishaji wanaweza kukatisha mkataba huu kwa kutoa 

       notice ya mwezi mmoja ya kusudio hilo.
(c)    kwamba baada ya kumaliza kwa makato ya pesa ya ujenzi aliyotoa 

        mpangaji, wapangishaji wanaweza kusitisha mkataba huu kwa kutoa 

        notisi ya mwezi mmoja ya maandishi ya nia hiyo kwa mpangaji.       
[d]   Endapo mkataba huu utasitishwa kwa mujibu wa kipengele cha 3 (b) 

       hapo juu, basi wapangishaji watawajibika pesa ya ujenzi aliyotoa 

       mpangaji iliyobaki baada ya makato ya kodi kwa kipindi alichotumia  

       fremu.
          4. Wajibu na Masharti

(a)  Kwamba mpangaji hato ruhusiwa kufanya mabadiliko yoyote ya 

      kudumu katika fremu aliyopangishwa.
(b)  Kwamba mpangaji ataruhusiwa kupangisha   fremu ya duka 
 aliyopanga (“To sub – let”) kwa mtu mwingine ili mradi tu,   

      vigezo na masharti yanazingatiwa na pindi kutokeapo tatizo 
      atawajibika mpangaji wa awali mwenyewe na si vinginevyo.
(c)   Kwamba mpangaji atawajibika kuweka mita yake ya umeme yaani 

      “luku” na atalipia gharama za umeme atakaoutumia.

(d) Kwamba mpangaji atawajibika kutunza usafi wa fremu aliyopanga    

      ndani na nje.

(e) Kwamba ni marufuku kwa mpangaji kupiga muziki kwa sauti ya 
      juu au kufanya au kusababisha kelele wakati wowote wa ibada.

(f) Kwamba mpangishaji atakuwa na haki ya kuingia na kukagua  
    katika fremu iliyopangishwa ili mradi tu, atoe taarifa ya ukaguzi huo  

    kwa mpangaji.
(g)  Kwamba wapangishaji atawajibika kulipa kodi zote za serikalini 
     zinazohusiana na umiliki wa fremu hiyo ya duka (mfano kodi ya 
     majengo n.k)

(h) Kwamba wapangishaji watampa uhuru wote mpangaji wa kutumia

     fremu hiyo ya duka ili mradi tu mpangaji afuate masharti na       

     makubaliano ya mkataba huu kikamilifu.
(i)  Kwamba mpangaji hataruhusiwa kufanya biashara ya baa, vileo,   

     Mchezo wa “pool” au bahati nasibu katika fremu uliyopangishwa, lakini  

     biashara ya vileo vya jumla (wholesale) inaruhusiwa.
(j) Kwamba muda wa kufunga fremu ni saa tano usiku au muda 
    wote chini ya saa tano usiku. (5) Ni marufuku kwa mpangaji 
    kufungua fremu yake baada ya saa tano (saa 5)

KWA KUSHUHUDIA MAKUBALIANO HAYA PANDE ZOTE MBILI WAMEWEKA SAHIHI KAMA IFUATAVYO:-

IMESAINIWA na kutolewa na..............................................

kwa niaba ya Kanisa  Katoliki Kigango/Parokia ya Kongowe
ambaye namfahamu /ametambulishwa kwangu 
                           

na…………………………………………                                             …………………                                                                       leo tarehe ……mwezi ………… 2010.                                                  MPANGISHAJI
Mbele yangu

JINA:          ………………………….....
SAHIHI        …………………..............
ANWANI       …………………….........
WADHIFA     ………………..............
IMESAINIWA na kutolewa 

na..........................................................
ambaye namfahamu /ametambulishwa kwangu
                 ... ……………                 

na………………………………… 
                                                MPANGAJI      


Leo tarehe ……mwezi ………… 2010.

Mbele yangu

JINA:         …………………………………..


SAHIHI       ………………………..............
ANWANI     ...............…………………….

WADHIFA   ................……………………

IMETAYARISHWA NA 

Kamati ya Mipango na Uchumi

Kanisa Katoriki Kigango / Parokia Kongowe.
DAR ES SALAAM.

